Ivan Bilić: Slabosti i eksploatacije modernog CPU

Dnevnik rada

1. tjedan (12.-18.3.2018.)

Dosadašnji rad

Održan je sastanak s mentorom, dogovoreno je da imam manevarskog prostora dodatno istražiti temu OS-kernel exploita da odaberem na koji točno način ću temu obraditi.

Daljnji koraci

Istražit ću navedenu temu na općoj razini i proučiti ključne detalje, uložiti vrijeme da utvrdim na koji točno način ću koncipirati rad.

2. tjedan (19.-25.3.2018.)

Dosadašnji rad

Nekoliko sam dana istraživao temu detaljno, shvatio da mi razvoj i implementacija exploita za kernel OS-a nije dovoljno zanimljiva iz razloga koje sam prijavio mentoru. Međutim, otkrio sam aktualnu temu slabosti i exploita određenih karakteristika mnogih distribucija modernih komercijalnih procesora i shvatio da je vrlo inteligentna i zanimljiva (i zahtjevna), a pritom je i dalje povezana sa temom koju smo prvotno dogovorili. Našao sam službene izvore i dokumente potrebne za analizu te konsolidirao svoju ideju rada. Predložio sam svoj okvir mentoru.

Daljnji koraci

Pričekat ću mišljenje i savjete mentora prije no što krenem u konkretnu realizaciju rada.

3. tjedan (26.-1.4.2018)

Dosadašnji rad

Dobio sam odgovor da mogu pisati o slabostima CPU-a. Pošto sam to i očekivao, u međuvremenu sam istraživao dokumentaciju i izvore o Spectre i Meltdown napadima. Uredio sam nacrt seminara i čekam odobrenje od mentora.

Daljnji koraci

Proučavat ću literaturu i započeti pisanje nekog poglavlja.

4. tjedan (2.-8.4.2018)

Dosadašnji rad

Napisao sam dijelove poglavlja navedenih u nacrtu seminara kombiniranjem literature i vlastitog znanja.

Daljnji koraci

Nastaviti s radom, obogatiti poglavlja.

5. tjedan (9.-15.4.2018.)

Dosadašnji rad

Iz svakog sam poglavlja napisao nekoliko stranica na način da se osjeti atmosfera i dobije uvid u strukturu i smislen slijed sadržaja samog rada. Objavio sam trenutnu inačicu u prostor za prvu verziju rada.

Daljni koraci

Nastaviti s razradom i pisanjem rada, prilagoditi se i odgovoriti eventualnim prijedlozima mentora.